લગ્ન જીવનને બે-અઢી વર્ષ વીત્યા છતાં ઘરે પારણું ન બંધાતા, અંબર અને ધરા બંનેએ પોતપોતાની રીતે પ્રયાસ કરવાનું નક્કી કર્યું. ધરા વિવિધ મંદિરોમાં અને દરગાહમાં જઈ મન્નતો માનવા લગી હતી. અને ધરાની ખુશી માટે અંબરે પણ એ વાતનો કોઈ વિરોધ કર્યો ન હતો. પણ એણે ધરાને, એનો પ્રયાસ – મેડીકલ હેલ્પ માટે પણ કન્વીન્સ કરી લીધી હતી. અને આખરે બંને જણ મેડીકલ હેલ્પ લેવાની વાતે પણ સહમત થયા. અંબર ધરાના મહેસાણાના મુખ્ય દવાખાનામાં આંટા-ફેર વધી ચુક્યા હતા. જેના થકી ગામ લોકોએ બે વત્તા બે કરી, વાતનો હાર્દ મેળવી લીધો હતો.